Πρόταση για ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη χορήγηση μακροοικονομικής χρηματοδοτικής συνδρομής στη Σερβία- Μαυροβούνιο και για την τροποποίηση της απόφασης 2002/882/EΚ για τη χορήγηση συμπληρωματικής μακροοικονομικής χρηματοδοτικής συνδρομής στην Ομοσπονδιακή Δημοκρατία της Γιουγκοσλαβίας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. γενικεσ παρατηρησεις

Μετά τις πολιτικές μεταβολές που σημειώθηκαν στη Σερβία-Μαυροβούνιο (SCG, πρώην «Ομοσπονδιακή Δημοκρατία της Γιουγκοσλαβίας») στα τέλη της δεκαετίας του 2000, οι αρχές της χώρας επέτυχαν αξιόλογα αποτελέσματα στο μέτωπο των οικονομικών μεταρρυθμίσεων και της σταθεροποίησης. Η μακροοικονομική σταθερότητα επιτεύχθηκε και διατηρήθηκε, ενώ τέθηκαν σε εφαρμογή σημαντικές διαρθρωτικές μεταρρυθμίσεις. Η ιδιωτικοποίηση επιχειρήσεων κοινωνικής οικονομίας με διαδικασίες διαγωνισμού και υποβολής προσφορών σημείωσε πρόοδο και η αναδιάρθρωση του βιομηχανικού και χρηματοπιστωτικού τομέα άρχισε. Το χρονοδιάγραμμα των οικονομικών μεταρρυθμίσεων υποστηρίχθηκε με διαδοχικά πακέτα μακροοικονομικής χρηματοδοτικής συνδρομής, τα οποία υλοποιήθηκαν μετά την εκπλήρωση των συμφωνημένων όρων οικονομικής και διαρθρωτικής πολιτικής.

Μια πρώτη συνδρομή 345 εκατ. ευρώ αποφασίστηκε τον Ιούλιο και το Δεκέμβριο του 2001 και υλοποιήθηκε το 2001/2002. Το Νοέμβριο του 2002, το Συμβούλιο αποφάσισε να χορηγήσει στη Σερβία-Μαυροβούνιο συμπληρωματική μακροοικονομική χρηματοδοτική συνδρομή ύψους 130 εκατ. ευρώ για να στηρίξει τις οικονομικές πολιτικές στο πλαίσιο της τριετούς διευρυμένης συμφωνίας με το ΔΝΤ (2002-2005) που εγκρίθηκε το Μάιο του 2002 και να ενισχύσει το ισοζύγιο πληρωμών της χώρας. Το μνημόνιο συμφωνίας που υπογράφηκε το Δεκέμβριο του 2002 καθόρισε τις απαιτήσεις οικονομικής πολιτικής και τα διαρθρωτικά μέτρα για την αποδέσμευση της δεύτερης και της τρίτης δόσης της συνδρομής.

Έχουν ήδη εκταμιευτεί η πρώτη και η δεύτερη δόση, συνολικού ποσού 105 εκατ. ευρώ, του αρχικού πακέτου ύψους 130 εκατ. ευρώ. Ωστόσο, η αποδέσμευση της τρίτης δόσης (25 εκατ. ευρώ) καθυστέρησε σημαντικά, εν μέρει λόγω της γενικής επιβράδυνσης των οικονομικών και διαρθρωτικών μεταρρυθμίσεων στη διάρκεια του 2003. Η επιβράδυνση αυτή οφείλεται επίσης στη δύσκολη πολιτική κατάσταση στη Σερβία, η οποία οδήγησε σε πρόωρες γενικές εκλογές στα τέλη του έτους και σε δυσχέρειες στο σχηματισμό νέας κυβέρνησης (μειοψηφίας) στις αρχές του 2004.

Το Νοέμβριο του 2003, το Συμβούλιο αποφάσισε να αυξήσει στα 200 εκατ. ευρώ κατ' ανώτατο όριο τη μακροοικονομική χρηματοδοτική συνδρομή της ΕΚ προκειμένου να διευκολυνθεί η κάλυψη των συμπληρωματικών χρηματοδοτικών αναγκών που εντοπίστηκαν από το ΔΝΤ. Οι λεπτομέρειες της συμπληρωματικής συνδρομής 70 εκατ. ευρώ κατ' ανώτατο όριο, περιλαμβανομένων των ακριβών ποσών των δόσεων και των συνοδευτικών όρων θα καθοριστούν μετά από διαπραγματεύσεις με τις αρχές και εφόσον επιτευχθεί πρόοδος στην εκπλήρωση των όρων της τρίτης δόσης.

2. προσφατες εξελίξεις και προοπτικεσ

Το 2003, η αύξηση του πραγματικού ΑΕΠ ανήλθε στο 2-3% και ήταν ελαφρά βραδύτερη από την αρχικά προβλεφθείσα στο πλαίσιο της τρέχουσας διευρυμένης συμφωνίας με το ΔΝΤ, κυρίως λόγω του χαμηλότερου επιπέδου της βιομηχανικής παραγωγής και μιας ξηρασίας που οδήγησε σε μείωση της αγροτικής παραγωγής. Για το 2004, οι αρχές προβλέπουν αύξηση του ΑΕΠ κατά 4 - 6%, χάρη στην ανάκαμψη της βιομηχανικής και αγροτικής παραγωγής. Για το σύνολο του έτους, οι σερβικές αρχές αναμένουν ποσοστό πληθωρισμού 8,5%. Στο Μαυροβούνιο η αύξηση του πραγματικού ΑΕΠ στο πρώτο εξάμηνο του 2004 ήταν περιορισμένη (0,6%), αλλά οι αρχές αναμένουν επιτάχυνση της ανάπτυξης στο δεύτερο εξάμηνο. Οι τιμές αυξήθηκαν κατά 1,6% στη δωδεκάμηνη περίοδο έως το Μάιο και ο πληθωρισμός για το σύνολο του έτους αναμένεται να ανέλθει στο 4,5%.

Το 2003, το ενοποιημένο δημοσιονομικό έλλειμμα της Σερβίας-Μαυροβουνίου ανήλθε στο 4,2% του ΑΕΠ (στο οποίο συνέβαλαν κατά 3,8% η Σερβία και κατά 0,4% το Μαυροβούνιο, το τελευταίο δε ποσοστό αντιπροσωπεύει το 5,2% του ΑΕΠ του Μαυροβουνίου). Για το 2004 επιδιώκεται μείωση του ενοποιημένου δημοσιονομικού ελλείμματος κατά 0,8%, στο 3,4% του ΑΕΠ. Στη Σερβία, η χρηματοδότηση του δημοσιονομικού ελλείμματος για το 2004 προκαλεί ανησυχίες, ιδίως λόγω της ανεπάρκειας των εσόδων από ιδιωτικοποιήσεις και των εξωτερικών χρηματοδοτήσεων.

Παρά τα συνεχιζόμενα σημαντικά εμπορικά ελλείμματα, η κατάσταση των εξωτερικών λογαριασμών το 2003 ήταν ευνοϊκότερη από την αναμενόμενη λόγω εξαιρετικά υψηλών άμεσων ξένων επενδύσεων ύψους 1,4 δισεκατ. δολαρίων ΗΠΑ (7% του ΑΕΠ, διπλάσιες από τις αρχικά προβλεφθείσες), κυρίως χάρη στα έσοδα από ιδιωτικοποιήσεις και στις νέες επενδύσεις σε αναξιοποίητες περιοχές, αλλά και χάρη στα ιδιαίτερα υψηλά εμβάσματα ιδιωτών (11,2% του ΑΕΠ). Στις αρχές του 2004, τα συναλλαγματικά διαθέσιμα, τα οποία είχαν αυξηθεί στα 3,6 δισεκατ. δολάρια ΗΠΑ στο τέλος του 2003, άρχισαν να μειώνονται με μέτριους ρυθμούς, εν μέρει λόγω των εποχικών παραγόντων και των δαπανών για την εξυπηρέτηση του εξωτερικού χρέους. Τον Απρίλιο ανήλθαν στα 3,3 δισεκατ. δολάρια ΗΠΑ, ποσό που ισοδυναμεί με τις προβλεπόμενες εισαγωγές 4 μηνών το 2004. Οι εξωτερικές προοπτικές θα μπορούσαν να βελτιωθούν μετά τη συμφωνία που επιτεύχθηκε στις αρχές Ιουλίου με τους πιστωτές της Λέσχης του Λονδίνου για τη μείωση κατά 61% του χρέους και τη δημοσίευση της πρώτης αξιολόγησης πιστοληπτικής ικανότητας από το Standard and Poor's. Ωστόσο, οι ακαθάριστες δανειακές ανάγκες παραμένουν υψηλές και η επίσημη εξωτερική χρηματοδότηση στο πλαίσιο του τρέχοντος προγράμματος του ΔΝΤ εξακολουθεί να είναι απαραίτητη.

Η ανάληψη καθηκόντων της νέας κυβέρνησης στη Σερβία το Μάρτιο του 2004 έδωσε νέα ώθηση στις διαρθρωτικές μεταρρυθμίσεις. Ειδικότερα, ένα σημαντικό πρόγραμμα νομοθετικών μέτρων υποβλήθηκε στο σερβικό κοινοβούλιο και η διαδικασία ιδιωτικοποιήσεων φαίνεται να επιταχύνεται. Η αναδιάρθρωση των μεγάλων επιχειρήσεων κοινωνικής οικονομίας και των επιχειρήσεων κοινής ωφελείας δεν έχει ακόμα αρχίσει πραγματικά και αντιπροσωπεύει μια σημαντική πρόκληση για τις μελλοντικές οικονομικές πολιτικές.

Για το 2004, η τελευταία εξέταση του προγράμματος του ΔΝΤ προβλέπει τη διατήρηση ελλείμματος στο ισοζύγιο πληρωμών, το οποίο αναμένεται να καλυφθεί με διμερή μακροοικονομική στήριξη, περιλαμβανομένων των κεφαλαίων που θα διατεθούν στο πλαίσιο της τρέχουσας μακροοικονομικής χρηματοδοτικής συνδρομής της ΕΚ. Με βάση τις προκαταρκτικές ενδείξεις από την πλευρά των πιστωτών, αναμένεται ότι το ήμισυ τουλάχιστον του ποσού αυτού θα παρασχεθεί υπό μορφή διμερούς ελάφρυνσης χρέους με την κεφαλαιοποίηση τόκων από πράξεις αναδιάταξης του χρέους.

Όσον αφορά την υλοποίηση της μακροοικονομικής χρηματοδοτικής συνδρομής της ΕΚ, οι υπηρεσίες της Επιτροπής πραγματοποίησαν τον Ιούλιο/Ιούνιο 2004, μια αποστολή στη Σερβία-Μαυροβούνιο για να εκτιμήσουν τις τελευταίες οικονομικές εξελίξεις και ιδίως για να αξιολογήσουν την πρόοδο που επιτεύχθηκε στην εκπλήρωση των όρων για την αποδέσμευση της τρίτης δόσης. Διαπιστώθηκαν γενικά ορισμένες ενθαρρυντικές εξελίξεις από την ανάληψη καθηκόντων της νέας κυβέρνησης. Οι νομοθετικές εργασίες άρχισαν εκ νέου. Η επιτυχής τρίτη εξέταση του τρέχοντος προγράμματος του ΔΝΤ και η συμφωνία που επιτεύχθηκε τον Ιούνιο με το ΔΝΤ για τις οικονομικές πολιτικές, η οποία θα τεθεί σε εφαρμογή το 2004, έδωσαν επίσης μια ισχυρή μεταρρυθμιστική ώθηση. Όσον αφορά τους όρους για την εκταμίευση της τρίτης δόσης, επιτεύχθηκε νέα πρόοδος και ορισμένοι όροι εκπληρώθηκαν ήδη πλήρως ή εν μέρει. Πρέπει να σημειωθεί ότι οι όροι και προϋποθέσεις για την αποδέσμευση του επιπλέον ποσού των 70 εκατ. ευρώ δεν έχουν ακόμα συμφωνηθεί με τις αρχές. Οι διαπραγματεύσεις για τους όρους αυτούς θα αρχίσουν αμέσως μετά την εκπλήρωση σε ικανοποιητικό βαθμό των όρων για την εκταμίευση της τρίτης δόσης.

3. άλλες παρατηρησεις σχετικα με τη χορηγηση της μακροοικονομικης χρηματοδοτικησ συνδρομης

Όσον αφορά τις συστάσεις που διατυπώνονται στην απαλλαγή για την εκτέλεση του προϋπολογισμού 2001 και στην ειδική έκθεση του Ελεγκτικού Συνεδρίου αριθ. 1/2002 σχετικά με τη μακροοικονομική χρηματοδοτική συνδρομή στις τρίτες χώρες, οι υπηρεσίες της Επιτροπής θα λάβουν δεόντως υπόψη τα πέντε κριτήρια του Genval (εξαιρετικός χαρακτήρας, πολιτικές προϋποθέσεις, συμπληρωματικότητα, όροι οικονομικής πολιτικής και δημοσιονομική πειθαρχία).

Όσον αφορά τους άλλους όρους δημοσιονομικής και χρηματοοικονομικής διαχείρισης, οι υπηρεσίες της Επιτροπής λαμβάνουν μέτρα για την τήρηση των απαιτήσεων του νέου δημοσιονομικού κανονισμού. Έτσι, η προτεινόμενη συνδρομή αποτέλεσε αντικείμενο εκ των προτέρων αξιολόγησης (η οποία επισυνάπτεται στην παρούσα απόφαση). Ειδικότερα, πριν από την υλοποίηση του απομένοντος τμήματος της συνδρομής, οι υπηρεσίες της Επιτροπής θα ελέγξουν (με τη βοήθεια εξωτερικών συμβούλων) την αξιοπιστία των χρηματοπιστωτικών κυκλωμάτων, τις διοικητικές διαδικασίες και τους μηχανισμούς εσωτερικού και εξωτερικού ελέγχου της Σερβίας-Μαυροβουνίου που σχετίζονται με αυτό το είδος συνδρομής. Για το σκοπό αυτό ανατέθηκε σε εξωτερικούς συμβούλους η αξιολόγηση των χρηματοπιστωτικών κυκλωμάτων και των διοικητικών ελέγχων. Τα πορίσματά τους αναμένονται για τον Αύγουστο του 2004 και θα μπορούσαν να οδηγήσουν στην ανάληψη προκαταρκτικών μέτρων πριν από την αποδέσμευση των υπόλοιπων ποσών.

4. προταση αποφαση για την τροποποιηση της νομικης βασης με την παραταση την προθεσμιασ ληξησ

Η Σερβία-Μαυροβούνιο εξακολουθεί να έχει ανάγκη εξωτερικής χρηματοδοτικής συνδρομής από την Κοινότητα και άλλους χορηγούς για τη στήριξη του προγράμματος οικονομικής σταθεροποίησης και μεταρρυθμίσεων που συμφωνήθηκε με το ΔΝΤ. Με την επιφύλαξη της επίτευξης προόδου στην εκπλήρωση των όρων της συνδρομής, η απομένουσα τρίτη δόση της μακροοικονομικής χρηματοδοτικής συνδρομής που χορηγήθηκε βάσει της απόφασης 2002/882/ΕΚ μπορεί να συμβάλει στην κάλυψη των χρηματοδοτικών αναγκών το 2004. Ωστόσο, η ισχύουσα νομική βάση της συνδρομής προβλέπει ότι η ισχύς της λήγει στις 9 Νοεμβρίου 2004. Η ημερομηνία αυτή ορίστηκε λόγω της προσδοκίας ότι η συνδρομή και οι όροι για την αποδέσμευσή της μπορούσαν να εκπληρωθούν εντός διετούς περιόδου. Όπως αναφέρθηκε ανωτέρω, η γενική επιβράδυνση των οικονομικών μεταρρυθμίσεων στη διάρκεια του 2003 και η δυσχερής πολιτική κατάσταση στη Σερβία συνέβαλαν στην καθυστέρηση που σημειώθηκε στην υλοποίηση της συνδρομής.

Φαίνεται ότι η νέα κυβέρνηση της Σερβίας, η οποία ανέλαβε τα καθήκοντά της το Μάρτιο του 2003, είναι αποφασισμένη να επιταχύνει τις οικονομικές μεταρρυθμίσεις και είναι πιθανό ότι θα λάβει νέα μέτρα για την εκπλήρωση σε ικανοποιητικό βαθμό των όρων της τρίτης δόσης. Ωστόσο, ακόμα και εάν αυτό μπορεί να επιτευχθεί έως τα τέλη του Σεπτεμβρίου 2004 (που φαίνεται να είναι η νωρίτερη δυνατή ημερομηνία), είναι πολύ απίθανο να καταστεί δυνατή η εκταμίευση της τρίτης δόσης πριν από την ημερομηνία λήξης. Πρέπει να σημειωθεί ότι η Επιτροπή ανέθεσε σε ομάδα συμβούλων την πραγματοποίηση «λειτουργικής αξιολόγησης» των χρηματοπιστωτικών κυκλωμάτων και των διοικητικών διαδικασιών της χώρας. Η αξιολόγηση αυτή, η οποία θα ολοκληρωθεί το καλοκαίρι του 2004, θα μπορούσε να επηρεάσει την υλοποίηση της τρίτης δόσης της μακροοικονομικής χρηματοδοτικής συνδρομής της ΕΚ και να οδηγήσει στη λήψη συγκεκριμένων μέτρων πριν από την αποδέσμευση των σχετικών ποσών.

Επιπλέον, με τροποποίηση της απόφασης 2002/882/ΕΚ του Συμβουλίου αποφασίστηκε η αύξηση του ποσού της συνδρομής κατά 70 εκατ. ευρώ. Η υλοποίηση της πρόσθετης αυτής συνδρομής δεν θα είναι δυνατή μετά τη λήψη ισχύος της σημερινής νομικής βάσης. Κατά συνέπεια, η ισχύουσα νομική βάση δεν επιτρέπει την πλήρη υλοποίηση της μακροοικονομικής χρηματοδοτικής συνδρομής της ΕΚ.

Υπό τις συνθήκες αυτές, φαίνεται σκόπιμη η τροποποίηση από την Κοινότητα της ημερομηνίας λήξης με την τροποποίηση της απόφασης 2002/882/ΕΚ του Συμβουλίου. Προτείνεται συνεπώς να οριστεί η 30ή Ιουνίου 2006 ως ημερομηνία λήξης. Αυτό θα επιτρέψει την ομαλή και πλήρη υλοποίηση της συνδρομής, περιλαμβανομένης της πρόσθετης συνδρομής 70 εκατ. ευρώ, με τη διαδοχική εκταμίευση των δόσεων μετά την εκπλήρωση των προβλεπόμενων όρων από τις αρχές της Σερβίας-Μαυροβουνίου.

2004/0204(CNS)

Πρόταση για ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη χορήγηση μακροοικονομικής χρηματοδοτικής συνδρομής στη Σερβία- Μαυροβούνιο και για την τροποποίηση της απόφασης 2002/882/EΚ για τη χορήγηση συμπληρωματικής μακροοικονομικής χρηματοδοτικής συνδρομής στην Ομοσπονδιακή Δημοκρατία της Γιουγκοσλαβίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη,

τη συνθήκη για την ίδρυση της Ευρωπαϊκής Κοινότητας και ιδίως το άρθρο 308,

την πρόταση της Επιτροπής [1],

[1] ΕΕ C [...], [...], σ. [...].

τη γνώμη του Ευρωπαϊκού Κοινοβουλίου [2],

[2] ΕΕ C [...], [...], σ. [...].

Εκτιμώντας τα ακόλουθα:

(1) Η απόφαση 2002/882/ΕΚ του Συμβουλίου της 5ης Νοεμβρίου 2002 για τη χορήγηση συμπληρωματικής μακροοικονομικής χρηματοδοτικής συνδρομής στην Ομοσπονδιακή Δημοκρατία της Γιουγκοσλαβίας [3] αποσκοπεί στη διασφάλιση διατηρήσιμου ισοζυγίου πληρωμών και στην ενίσχυση των συναλλαγματικών αποθεμάτων της χώρας.

[3] ΕΕ L 308 της 9.11.2002, σ. 25. Όπως τροποποιήθηκε από την απόφαση 2003/825/ΕΚ (ΕΕ L 311 της 27.11.2003, σ. 28).

(2) Το 2002 και το 2003 εκταμιεύθηκαν δύο δόσεις στο πλαίσιο της συνδρομής αυτής, συνολικού ποσού 105 εκατ. ευρώ. Η τρίτη δόση (25 εκατ. ευρώ) δεν έχει ακόμα εκταμιευθεί λόγω καθυστερήσεων στην εφαρμογή των συμφωνημένων διαρθρωτικών μέτρων. Οι όροι και τα μέτρα οικονομικής πολιτικής για την αποδέσμευση του συμπληρωματικού ποσού των 70 εκατ. ευρώ που αποφασίστηκε το 2003 πρέπει να αποτελέσουν αντικείμενο διαπραγματεύσεων και να συμφωνηθούν.

(3) Οι αρχές της Σερβίας-Μαυροβουνίου είναι αποφασισμένες να εφαρμόσουν οικονομικές μεταρρυθμίσεις και μέτρα σταθεροποίησης στο πλαίσιο του τρέχοντος προγράμματος του ΔΝΤ, όπως καταδεικνύεται από τις ενθαρρυντικές ενδείξεις νέας δυναμικής στην εφαρμογή των διαρθρωτικών μεταρρυθμίσεων.

(4) Η χώρα εξακολουθεί να έχει ανάγκη εξωτερικής χρηματοδοτικής στήριξης, επιπλέον εκείνης που μπορούν να της παράσχουν οι διεθνείς χρηματοδοτικοί οργανισμοί.

(5) Η απόφαση 2002/882/ΕΚ πρέπει να τροποποιηθεί προκειμένου να καταστεί δυνατή η ανάληψη των ποσών της συνδρομής και μετά την 9η Νοεμβρίου 2004.

(6) Για την έκδοση της παρούσας απόφασης, η συνθήκη δεν προβλέπει εξουσίες άλλες από εκείνες του άρθρου 308.

(7) Αφού ζήτησε τη γνώμη της Οικονομικής και Δημοσιονομικής Επιτροπής,

ΑΠΟΦΑΣΙΖΕΙ:

Άρθρο μόνο

Στο άρθρο 6 της απόφασης 2002/882/ΕΚ, το δεύτερο εδάφιο αντικαθίσταται από το ακόλουθο κείμενο:

«Εφαρμόζεται έως τις 30 Ιουνίου 2006.»

Βρυξέλλες,

Για το Συμβούλιο

Ο Πρόεδρος

FINANCIAL STATEMENT

1. Title Operation

Macro-financial assistance to Srbsko a ?ernα Hora.

2. Budget heading involved

a) Grant component the assistance (in EUR)

Budget line: 01 03 02 02

>ΘΕΣΗ ΠIΝΑΚΑ>

(1) EUR 75 milion? committed in December 2002

(2) EUR 15 milion? committed in July 2003

b) Loan component the assistance

01 04 01 07 - ,ES guarantee for the borrowing programmes contracted by the Community to provide assistance to the countries the Western Balkans"

3. Legal basis

Article 308 the Treaty

4. Description and justification the action

a) Description the action

Modification the expiry date the Rozhodnutν Rady 2002/882/ES, as amended by Rozhodnutν Rady 2003/825/ES, providing additional macro-financial assistance to Srbsko a ?ernα Hora, with a view to supporting the government's reform efforts and ensuring a sustainable balance-of-payments situation.

b) Justification the action

The sustainability the beneficiary country's economic stabilisation and reform achievements heavily depends on external financial assistance from official sources at concessional terms.

5. Classification the expenditure

a) Grant component: non-compulsory, differentiated.

b) Loan component: compulsory

6. Nature the expenditure

a) Straight grant (100 % subsidy).

b) Potential activation budget guarantee for the Community borrowing aimed to fund the loan.

7. Financial impact

a) Method calculation

The evaluation the amount the assistance deemed necessary is based on the present estimates the beneficiary country's residual external financing needs.

For the loan component the assistance, it is expected that the budget guarantee will not be called. The Guarantee Fund for external actions has already been provisioned v roce 2002 and 2003 according to the Fund Regulation, for an amount corresponding to 9 % the amount the guaranteed loan (EUR 80 milion?). As a result, two transfers appropriations (n°54/2002 and n°38/2003) totalling an amount EUR 7,2 milion? from the Reserve (budget line 01 04 01 13) to the Guarantee Fund (budget line 01 04 01 14) were authorized by the Budgetary Authority v roce 2002 and 2003 after adoption the Rozhodnutν Radys 2002/882/ES and 2003/825/ES.

b) Effect the action on intervention credits

For the grant element, the credits under budget line 01 03 02 02 will be used subject to compliance with a number policy conditions to be agreed with the authorities Srbska and ?ernα Hora.

The budget entry reflecting the budget guarantee for the loan component the assistance will be activated only in the case an effective call on the guarantee.

c) Financing intervention

(i) Grant

The following updated schedule appropriations to be financed within the limits Category 4 the present Financial Perspective is proposed (in EUR):

>ΘΕΣΗ ΠIΝΑΚΑ>

(1) EUR 75 milion? committed in December 2002

(ii) Eventual call on the budget guarantee

* Recourse to the Guarantee Fund established by Council Regulation (ES, EURATOM) No. 2728/94 31 October 1994, most recently amended by Regulation No. 1149/1999 25 May 1999. According to the Fund Regulation, the provisioning will take place via a transfer EUR 0,81 milion? from the Reserve to the Fund.

* In case the Guarantee Fund did not contain sufficient resources, additional payments would be called up from the budget by transfer:

- any margin remaining in the Reserve for guarantees, according to the provisions Article 18 Council Regulation (ES) No 2040/2000 26 September 2000 on budgetary discipline;

- any overdue payments to the budget for which the budget guarantee had been activated, provided that these payments have not been recorded as revenues;

- any margin available under the ceiling category 4 the financial perspectives or redeployment therein. In this case, the budget line 01 04 01 07 ,European Community Guarantee for the borrowing programmes contracted by the Community to provide financial assistance to the countries the Western Balkans" would be activated.

* In order to fulfil its obligations, the Commission can provisionally ensure the debt service with funds from its treasury. In that case, Article 12 (3) the Council Regulation (ES, EURATOM) No 1150/2000 22 May 2000 will apply.

8. Fraud prevention measures

Before the implementation this assistance, the Commission services, with the support duly mandated experts, will check the reliability financial circuits and administrative procedures the Central Bank and the Ministries Finance Srbska and ?ernα Hora. To this end, and in order to fulfil requirements implied by the Financial Regulation applicable to the General Budget the European Communities, an Operational Assessment has been commissioned and its results were expected by August 2004. This will cover areas like management structure and organisation, reporting tools, management and control funds, IT process and security, internal and external audit capacity, as well as the independence the central bank. Subject to the operational assessment's findings, prior actions could be required before the release the outstanding funds.

The latter verifications will also take into consideration available conclusions MMF Safeguard Assessments and other relevant reports by the MMF and the World Bank.

Finally, the assistance will be liable to verification, control and auditing procedures under the responsibility the Commission, including the European Antifraud Office (OLAF), and the European Court Auditors.

9. Elements cost-effectiveness analysis

a) Grounds for the operation and specific objectives

By supporting the country's macro-economic reform efforts and complementing financing by the International Community provided to this country in the context the MMF-supported programme, this assistance would underpin its transition towards a market economy.

b) Monitoring and evaluation

This assistance is macro-economic nature and its monitoring and evaluation is undertaken in the framework the MMF-supported stabilisation and reform programme that the beneficiary country is implementing. In particular, the monitoring the action by the Commission services takes place on the basis a genuine system macro-economic and structural policy indicators agreed with the authorities the beneficiary country. In this process, the Commission services may also monitor key areas identified in the above-mentioned operational assessment. Finally, they will remain in close contact with the MMF and World Bank services to benefit from their assessment the recipient country's stabilisation and reform.

An annual report to the European Parliament and to the Council has been foreseen in the Rozhodnutν Rady 2002/882/ES, and includes an evaluation the implementation this operation.

Furthermore, an independent ex-post evaluation the assistance is foreseen to be carried out by the Commission or duly authorised representatives one to two years after the assistance has been implemented and the authorities the country are committed to supply all necessary information.

10. Administrative expenditure

This action is exceptional by nature and will not involve an increase in the number Commission staff.

δελτιο εκ των προτερων αξιολογησησ

μακροοικονομικη χρηματοδοτικη συνδρομη στη σερβια-μαυροβουνιο

1. αναλυση του προβληματοσ και εκτιμηση των αναγκων

Το 2003, το πραγματικό ΑΕΠ της Σερβίας-Μαυροβούνιο αυξήθηκε κατά 2-3%, ελαφρά βραδύτερα από τις αρχικές προβλέψεις στο πλαίσιο της τρέχουσας διευρυμένης συμφωνίας με το ΔΝΤ. Για το 2004, οι αρχές προβλέπουν αύξηση του ΑΕΠ κατά 4-6%, χάρη στην αύξηση της βιομηχανικής παραγωγής και στην αναμενόμενη ανάκαμψη της γεωργικής παραγωγής.

Ο δείκτης τιμών καταναλωτή μειώθηκε στο 8,1% το Δεκέμβριο του 2003, αλλά επιταχύνθηκε εκ νέου ελαφρά το Μάιο στο 10,5%, ως αποτέλεσμα των υψηλότερων τιμών του πετρελαίου και μιας νέας προσαρμογής στις τιμές της ηλεκτρικής ενέργειας. Για το σύνολο του έτους, οι σερβικές αρχές αναμένουν ποσοστό πληθωρισμού 8,5%. Σε πραγματικούς όρους, η συναλλαγματική ισοτιμία παρέμεινε γενικά σταθερή το 2003 και υποτιμήθηκε ελαφρά στο πρώτο εξάμηνο του 2004 κατά περίπου 3%. Στο Μαυροβούνιο, το οποίο εισήγαγε μονομερώς το ευρώ ως μόνο νόμιμο νόμισμα, ο ετήσιος πληθωρισμός ανήλθε το 2003 στο 6,6%, γεγονός που υποδηλώνει μια ουσιαστική αύξηση σε πραγματικούς όρους. Για το σύνολο του έτους, αναμένεται ότι ο πληθωρισμός θα ανέλθει στο τέλος της περιόδου στο 4,5%.

Το ενοποιημένο δημοσιοσιονομικό έλλειμμα της Σερβίας-Μαυροβουνίου ανήλθε το 2003 στο 4,2% του ΑΕΠ (στο οποίο συνέβαλαν κατά 3,8% η Σερβία και κατά 0,4% το Μαυροβούνιο, το τελευταίο δε ποσοστό αντιπροσωπεύει το 5,2% του ΑΕΠ του Μαυροβουνίου). Για το 2004 επιδιώκεται μείωση του ενοποιημένου δημοσιονομικού ελλείμματος κατά 0,8% στο 3,4% του ΑΕΠ. Προβλέπεται ότι αυτό θα επιτευχθεί με υψηλότερα έσοδα και ότι οι δαπάνες θα παραμείνουν αμετάβλητες ως ποσοστό του ΑΕΠ, σε συνδυασμό όμως με την αύξηση των επενδύσεων και τη μείωση των τρεχουσών πληρωμών. Η χρηματοδότηση του δημοσιονομικού ελλείμματος για το 2004 εξακολουθεί να προκαλεί ανησυχίες, ιδίως λόγω της ανεπάρκειας των εσόδων από ιδιωτικοποιήσεις.

Παρά τα συνεχιζόμενα μεγάλα εμπορικά ελλείμματα, τα οποία αντικατοπτρίζουν την ισχυρή ζήτηση εισαγωγών και την γενικά περιορισμένη εξαγωγική βάση, η κατάσταση των εξωτερικων λογαριασμών ήταν ευνοϊκότερη το 2003 χάρη στις εξαιρετικά σημαντικές καθαρές εισροές άμεσων ξένων επενδύσεων, της τάξης του 7% του ΑΕΠ και του υψηλού επιπέδου των εμβασμάτων ιδιωτών (11,2% του ΑΕΠ). Τα ακαθάριστα συναλλαγματικά αποθέματα αυξήθηκαν σημαντικά σε 3,6 δισεκατ. δολάρια ΗΠΑ. Ωστόσο, στις αρχές του 2004, τα συναλλαγματικά διαθέσιμα άρχισαν να μειώνονται με μέτριους ρυθμούς, εν μέρει λόγω των εποχικών παραγόντων και των δαπανών για την εξυπηρέτηση του χρέους. Ανήλθαν στα 3,3 δισεκατ. δολάρια ΗΠΑ τον Απρίλιο, ποσό που σύμφωνα με τις προβλέψεις ισοδυναμεί στις εισαγωγές 4 μηνών το 2004. Οι εξωτερικές προοπτικές θα μπορούσαν να βελτιωθούν μετά τη συμφωνία που επιτεύχθηκε τον Ιούλιο με τους πιστωτές της Λέσχης του Λονδίνου για τη μείωση του χρέους. Ωστόσο, οι ακαθάριστες δανειακές ανάγκες είναι ακόμα σημαντικές και η εξωτερική χρηματοδοτική στήριξη από την Κοινότητα και τους άλλους χορηγούς παραμένει απαραίτητη για τη στήριξη του προγράμματος οικονομικής σταθεροποίησης και μεταρρυθμίσεων.

1.1. Μεσοπρόθεσμες οικονομικές προοπτικές

Αναμένεται ότι το πραγματικό ΑΕΠ θα αυξηθεί με μέσο ρυθμό 4-5% το 2004/2005, ενώ ο ετήσιος πληθωρισμός θα μειωθεί στο 5% στο τέλος του 2005. Το δημοσιονομικό έλλειμμα προβλέπεται να μειωθεί το 2005 στο 2,4% και το δημόσιο χρέος σε λιγότερο από το 60%.

Στο πλαίσιο της τρίτης αξιολόγησης του τρέχοντος προγράμματος του ΔΝΤ, η οποία ολοκληρώθηκε τον Ιούνιο, το ΔΝΤ και οι αρχές της χώρας επέτυχαν συμφωνία για την προβλεπόμενη πορεία του ισοζυγίου πληρωμών και των ακαθάριστων χρηματοδοτικών αναγκών το 2004. Σύμφωνα με τις προβλέψεις, οι άμεσες ξένες επενδύσεις και τα έσοδα από ιδιωτικοποιήσεις δεν μπορούν να διατηρηθούν στο επίπεδο του 2003. Για το 2004, αναμένεται ότι οι ΑΞΕ (εκφρασμένες σε δολάρια ΗΠΑ) θα μειωθούν κατά το ήμισυ σε περίπου 700 εκατ. δολάρια (στους πρώτους πέντε μήνες του έτους ανήλθαν σε 300 εκατ. δολάρια). Προβλέπεται επίσης ότι οι εκταμιεύσεις ιδιωτικών πιστωτών θα διατηρηθούν στο επίπεδο του 2003. Σύμφωνα με το ΔΝΤ, για το σύνολο του 2004 αναμένεται να υπάρξει έλλειμμα χρηματοδότησης σε μακροοικονομικό επίπεδο (δηλαδή έλλειμμα που πρέπει να καλυφθεί με συνδρομές για τη στήριξη του προϋπολογισμού / ισοζυγίου πληρωμών, και όχι με συνδρομές για τη στήριξη μεμονωμένων προγραμμάτων), ύψους 193 εκατ. δολαρίων ΗΠΑ (εκτός συνδρομών από το ΔΝΤ και την Παγκόσμια Τράπεζα), το οποίο θα χρηματοδοτηθεί με τις συνεισφορές της ΕΚ και των άλλων διμερών χορηγών.

1.2. Διαρθρωτικές μεταρρυθμίσεις στο πλαίσιο της διευρυμένης συμφωνίας με το ΔΝΤ

Νέα ώθηση στις διαρθρωτικές μεταρρυθμίσεις έδωσε η ανάληψη καθηκόντων της νέας κυβέρνησης στη Σερβία το Μάρτιο του 2004, η οποία επέτυχε ιδίως τη θέσπιση ενός σημαντικού πακέτου νομοθετικών μέτρων από το Σερβικό Κοινοβούλιο. Τους τελευταίους μήνες εγκρίθηκαν ή βρίσκονται στο στάδιο της έγκρισης 32 νέοι νόμοι για τον οικονομικό και χρηματοπιστωτικό τομέα, οι οποίοι αφορούν ιδίως την πτωχευτική νομοθεσία, την προώθηση των επενδύσεων, την εγγραφή των εταιρειών στο μητρώο, το εξωτερικό εμπόριο, τις ασφάλειες, την έμμεση φορολογία, την ενέργεια και τις σιδηροδρομικές μεταφοφές. Μια πρώτη διαδικασία ιδιωτικοποίησης τράπεζας (Yugobanka) προκηρύχθηκε στα τέλη Μαΐου και ο Οργανισμός Αναδιάρθρωσης Τραπεζών έλαβε προσφορές από οκτώ τράπεζες. Οι αρχές προτίθενται να προκηρύξουν στα τέλη Σεπτεμβρίου δύο ακόμα διαγτωνισμούς. Αναμένεται ότι η ιδιωτικοποίηση επιχειρήσεων με διαδικασίες υποβολής προσφορών θα επιταχυνθεί και προετοιμάζεται η ιδιωτικοποίηση τεσσάρων μεγάλων επιχειρήσεων στο δεύτερο εξάμηνο του έτους. Η αναδιάρθρωση μεγάλων κρατικών επιχειρήσεων και επιχειρήσεων κοινής ωφελείας, η οποία δεν έχει ακόμα αρχίσει, αντιπροσωπεύει σημαντική πρόκληση για τις μελλοντικές οικονομικές πολιτικές.

2. στοχοι και συναφεις δεικτες της μαρκοοικονομικης χρηματοδοτικης συνδρομης (μχς)

2.1. Στόχοι

Η ΜΧΣ θα στηρίξει τις προσπάθειες μακροοικονομικών μεταρρυθμίσεων της χώρας και θα συμπληρώσει τη χρηματοδότηση που θα της παράσχει η διεθνής κοινότητα στο πλαίσιο του προγράμματος που έχει συμφωνηθεί με το ΔΝΤ. Με τον τρόπο αυτό, η ΜΧΣ θα στηρίξει τη μετάβαση της Σερβίας-Μαυροβουνίου προς μια οικονομία της αγοράς. Στο πλαίσιο αυτό, και λαμβανομένων υπόψη των προκλήσεων και των αναγκών που εντοπίζονται ανωτέρω, η ΜΧΣ έχει ως στόχο:

* να συμβάλει στην κάλυψη των απομενουσών χρηματοδοτικών αναγκών.

* να διευκολύνει και να ενθαρρύνει τις προσπάθειες των αρχών της Σερβίας- Μαυροβουνίου να εφαρμόσουν διαρθρωτικές μεταρρυθμίσεις στους τομείς των δημόσιων οικονομικών, υπό κατάλληλους μακροοικονομικούς όρους.

Οι στοχοι για μακροοικονομικές και διαρθρωτικές μεταρρυθμίσεις που συνδέονται με το αρχικό ποσό των 130 εκατ. ευρώ καθορίζονται στο μηνημόνιο συμφωνίας που υπογράφηκε το Δεκέμβριο του 2003. Οι όροι και τα μέτρα οικονομικής πολιτικής για την πρόσθετη (επιπλέον) συνδρομή ύψους 70 εκατ. ευρώ πρέπει να συμφωνηθούν και να αποτελέσουν αντικείμενο συμπληρωματικού μνημονίου συμφωνίας. Οι όροι αυτοί θα μπορούσαν καταρχήν να περιλαμβάνουν μέτρα στους ακόλουθους τομείς:

* αναδιάρθρωση/ιδιωτικοποίηση στρατηγικών τομέων.

* μεταρρύθμιση της δημόσιας διοίκησης και ιδίως των δήμοσιων οικονομικών.

* μεταρρύθμιση του τραπεζικού τομέα.

2.2. Δείκτες

Οι ποσοτικοί δείκτες που προβλέπουν τα προγράμματα του ΔΝΤ αντιπροσωπεύουν μια πρώτη κατηγορία μακροοικονομικών δεικτών. Οι δείκτες επιδόσεων περιλαμβάνονται στο προαναφερθέν μνημόνιο συμφωνίας, μετά από συμφωνία με τις αρχές της δικαιούχου χώρας.

3. εναλλακτικοι μηχανισμοι συνδρομησ και αξιολογηση κινδυνου

3.1. Μηχανισμοί συνδρομής

Η μακροοικονομική χρηματοδοτική συνδρομή παρέχεται γενικά με μορφή δανείου, μη επιστρεπτέας ενίσχυσης ή συνδυασμού των δύο. Με δεδομένο το υψηλό χρέος της χώρας, σημαντικό μέρος της συνδρομής παρέχεται υπό μορφή μη επιστρεπτέας ενίσχυσης (120 εκατ. ευρώ) και το υπόλοιπο (80 εκατ. ευρώ) με μορφή δανείου.

Η μακροοικονομική χρηματοδοτική συνδρομή είναι αυτόνομη και μη ειδικού προορισμού μακροοικονομική ενίσχυση που συμβάλει στην κάλυψη των εξωτερικών χρηματοδοτικών αναγκών της χώρας μέσω της ενίσχυσης των συναλλαγματικών διαθεσίμων ή της στήριξης του προϋπολογισμού της. Η στήριξη μεμονωμένων προγραμμάτων δεν θα μπορούσε να καλύψει τις ανάγκες αυτές με τον ίδιο τρόπο, εφόσον δεν μπορεί, για παράδειγμα, να χρησιμοποιηθεί για την εξυπηρέτηση του εξωτερικού χρέους ή για την ενίσχυση των συναλλαγματικών διαθεσίμων της. Επιπλέον, όπως διαπιστώθηκε σε παρόμοιες πράξεις, περιλαμβανομένων των πράξεων υπέρ της Σερβίας-Μαυροβουνίου, οι όροι οικονομικής πολιτικής που συνερτώνται με τη συνδρομή αυτή ενισχύουν τη διαδικασία σταθεροποίησης και μεταρρυθμίσεων.

3.2. Αξιολόγηση του κινδύνου

Η μακροοικονομική χρηματοδοτική συνδρομή δεν προορίζεται αποκλειστικά για την κάλυψη συγκεκριμένων δαπανών (αντίθετα, για παράδειγμα, με τη χρηματοδότηση συγκεκριμένων σχεδίων) και συνεπώς υπάρχει κίνδυνος χρησιμοποίησής της με αθέμιτο τρόπο. Ο κίνδυνος αυτός συνδέεται γενικά με παράγοντες όπως η ανεξαρτησία της κεντρικής τράπεζας, η ποιότητα των συστημάτων και διαδικασιών διαχείρισης, ελέγχου και διεκπεραίωσης της συνδρομής, η ασφάλεια των συστημάτων πληροφορικής και η ικανότητα εσωτερικού και εξωτερικού λογιστικού ελέγχου. Η παροχή συνδρομής με τη μορφή της χρηματοδότησης σχεδίων θα μπορούσε να αποτελέσει μια εναλλακτική λύση, αλλά δεν ανταποκρίνεται στις ανάγκες της χώρας σε κεφάλαια χωρίς προκαθορισμένη χρήση (δηλαδή για κεφάλαια που δεν προορίζονται για συγκεκριμένα σχέδια), ενώ εμπεριέχει και άλλους κινδύνους απάτης.

Πριν από την εκταμίευση της συνδρομής, οι υπηρεσίες της Επιτροπής, με τη συμμετοχή δεόντως εξουσιοδοτημένων εμπειρογνωμόνων, θα ελέγξουν την αξιοπιστία των χρηματοπιστωτικών κυκλωμάτων, των διοικητικών διαδικασιών και των μηχανισμών εσωτερικού και εξωτερικού ελέγχου της Σερβίας-Μαυροβουνίου που σχετίζονται με αυτό το είδος συνδρομής (βλέπε δημοσιονομικό δελτίο, Τμήμα 8).

Τέλος, η συνδρομή θα υπόκειται στις διαδικασίες επαλήθευσης και γενικού και λογιστικού ελέγχου υπό την ευθύνη των υπηρεσιών της Επιτροπής, περιλαμβανόμενου του Ευρωπαϊκού Γραφείου Καταπολέμησης της Απάτης (OLAF), και του Ευρωπαϊκού Ελεγκτικού Συνεδρίου.

4. προστιθεμενη αξια της κοινοτικησ παρεμβασης

Το Μάιο του 2002, το ΔΝΤ ενέκρινε μια τριετή διευρυμένη διευκόλυνση που καλύπτει την περίοδο έως το Μάιο του 2005. Βασικές προτεραιότητες του προγράμματος είναι η εξασφάλιση δημοσιονομικής και νομισματικής σταθερότητας, η ενίσχυση του ελέγχου των δημόσιων δαπανών και της φορολογικής διαχείρισης, η προώθηση της ανάπτυξης του ιδιωτικού τομέα και η εξυγίανση του τραπεζικού συστήματος. Οι αρχές της Σερβίας-Μαυροβουνίου επέτυχαν αξιοσημείωτα αποτελέσματα στο μέτωπο των οικονομικών μεταρρυθμίσεων και της σταθεροποίησης. Η μακροοικονομική σταθερότητα επιτεύχθηκε και διατηρήθηκε και έχουν τεθεί σε εφαρμογή σημαντικές διαρθρωτικές μεταρρυθμίσεις. Η ιδιωτικοποίηση των επιχειρήσεων της κοινωνικής οικονομίας με πλειοδοτικούς διαγωνισμούς και διαδικασίες υποβολής προσφορών σημείωσε πρόοδο και η αναδιάρθρωση της βιομηχανίας και του χρηματοπιστωτικού τομέα έχει αρχίσει. Το χρονοδιάγραμμα των οικονομικών μεταρρυθμίσεων υποστηρίχθηκε με διαδοχικά πακέτα μακροοικονομικής χρηματοδοτικής συνδρομής της ΕΚ, η υλοποίηση των οποίων εξαρτήθηκε από την προηγούμενη εκπλήρωση συμφωνημένων όρων οικονομικής και διαρθρωτικής πολιτικής. Χωρίς συμπληρωματική μακροοικονομική συνδρομή εκ μέρους της ΕΚ, υπάρχει κίνδυνος να μην υλοποιηθεί πλήρως το πρόγραμμα σταθεροποίησης και μεταρρυθμίσεων που υποστηρίζεται από το ΔΝΤ, να εξασθενίσει η λαϊκή υποστήριξη στις αναγκαίες προσπάθειες προσαρμογής και να επιβραδυνθούν οι μεταρρυθμίσεις. Επιπλέον, η συνδρομή αυτή θα ενθαρρύνει και θα στηρίξει προσπάθειες που θεωρούνται ιδιαίτερα σημαντικές για την ΕΚ, ιδίως εκείνες που αποσκοπούν στη δημιουργία ενιαίου οικονομικού χώρου στη Σερβία-Μαυροβούνιο.

Τέλος, η μακροοικονομική συνδρομή συμπληρώνει το πρόγραμμα κοινοτικής βοήθειας για την ανασυγκρότηση, ανάπτυξη και σταθεροποίηση (Community Assistance for Reconstruction, Development and Stabilisation - CARDS), το οποίο από το 2001 αποτελεί το κυριότερο χρηματοδοτικό μέσο της ΕΚ για τη συνεργασία με τις χώρες των Δυτικών Βαλκανίων, και ιδίως με τη Σερβία-Μαυροβούνιο. Για την περίοδο 2000-2004 έχει προβλεφθεί ποσό 1.100 εκατ. ευρώ για τη χώρα αυτή. Κυριότεροι τομείς προτεραιότητας είναι η δικαιοσύνη και οι εσωτερικές υποθέσεις, η συγκρότηση αποτελεσματικής δημόσιας διοίκησης, η οικονομική και κοινωνική ανάπτυξη, το περιβάλλον, οι φυσικοί πόροι και η δημοκρατική σταθερότητα. Το ποσό που έχει προβλεφθεί για το 2004 ανέρχεται συνολικά σε 195 εκατ. ευρώ.

5. διδαγματα του παρελθοντος

Κατά το παρελθόν, η μακροοικονομική χρηματοδοτική συνδρομή στη Σερβία-Μαυροβούνιο και σε άλλες χώρες συνέβαλε με καθοριστικό τρόπο στη στήριξη φιλόδοξων σταθεροποιητικών και μεταρρυθμιστικών προγραμμάτων που υποστηρίζονταν επίσης από το ΔΝΤ. Στο πλαίσιο αυτό, κατέστη σαφές ότι ο κατάλληλος συνδυασμός μεταξύ των όρων της Κοινότητας και εκείνων του ΔΝΤ είναι απαραίτητος για να εξασφαλιστεί η συμπληρωματικότητα και η αμοιβαία υποστήριξη μεταξύ των δύο πρωτοβουλιών, αλλά και για να αποφευχθεί η υπερβολική επικάλυψη των όρων τους.

Παρόλο που η μακροοικονομική χρηματοδοτική συνδρομή αρχικά χορηγούνταν κυρίως με τη μορφή δανείων, σήμερα συνδυάζει συχνά δάνεια και μη επιστρεπτέες ενισχύσεις, λαμβάνοντας ιδίως υπόψη το επίπεδο των εσόδων της σχετικής χώρας, το εξωτερικό της χρέος και την ικανότητα εξυπηρέτησής του.

Όσον αφορά τις συστάσεις που διατυπώθηκαν στην απαλλαγή για την εκτέλεση του προϋπολογισμού του 2001 και στην ειδική έκθεση αριθ. 1/2002 του Ελεγκτικού Συνεδρίου σχετικά με τη μακροοικονομική χρηματοδοτική συνδρομή προς τρίτες χώρες, οι υπηρεσίες της Επιτροπής έλαβαν δεόντως υπόψη τα πέντε κριτήρια του Genval (έκτακτος χαρακτήρας, πολιτικές προϋποθέσεις, συμπληρωματικότητα, όροι οικονομικής πολιτικής και δημοσιονομική πειθαρχία).

6. σχεδιασμος της μελλοντικης παρακολουθησης και αξιολογησης

Η προτεινόμενη συνδρομή έχει μακροοικονομικό χαρακτήρα και αποτελεί αντικείμενο παρακολούθησης και αξιολόγησης στο πλαίσιο του προγράμματος σταθεροποίησης και μεταρρυθμίσεων που εφαρμόζει η χώρα με τη υποστήριξη του ΔΝΤ.

6.1. Παρακολούθηση

Το σύστημα παρακολούθησης περιλαμβάνει την υποβολή εκθέσεων και δεδομένων από τις αρχές σύμφωνα με το μνημόνιο συμφωνίας, καθώς και την οργάνωση αποστολών ελέγχου στη δικαιούχο χώρα. Αν και η συνδρομή υπόκειται σε κεντρική διαχείριση, εφόσον κρίνεται σκόπιμο είναι δυνατόν να ζητηθεί επίσης η υποβολή εκθέσεων από τις επιτόπιες αντιπροσωπείες της Επιτροπής.

Οι υπηρεσίες της Επιτροπής θα παρακολουθούν την εφαρμογή της συνδρομής βάσει ενός ειδικού συστήματος μακροοικονομικών και διαρθρωτικών δεικτών που θα συμφωνηθούν με τις αρχές της δικαιούχου χώρας. Στο πλαίσιο της διαδικασίας αυτής, οι υπηρεσίες της Επιτροπής θα μπορούν επίσης να παρακολουθούν κρίσιμους τομείς που θα εντοπίζονται στην επιχειρησιακή αξιολόγηση που αναφέρθηκε ανωτέρω. Τέλος, θα συνεργάζονται στενά με τις υπηρεσίες του ΔΝΤ και της Παγκόσμιας Τράπεζας και θα επωφελούνται από τις αξιολογήσεις στις οποίες προβαίνουν οι φορείς αυτοί όσον αφορά τα αποτελέσματα της σταθεροποίησης και των μεταρρυθμίσεων στη δικαιούχο χώρα.

Η απόφαση 2002/882/ΕΚ του Συμβουλίου προβλέπει την υποβολή στο Ευρωπαϊκό Κοινοβούλιο και στο Συμβούλιο ετήσιας έκθεσης, η οποία θα περιέχει αξιολόγηση της υλοποίησης της συνδρομής.

6.2. Αξιολόγηση

Το πρόγραμμα πολυετούς αξιολόγησης της ΓΔ ECFIN προβλέπει τη διενέργεια κάθε χρόνο δύο ή τριών εκ των υστέρων αξιολογήσεων των πράξεων ΜΧΣ. Στο πλαίσιο αυτό, δεόντως εξουσιοδοτημένοι εκπρόσωποι της Επιτροπής θα προβούν σε ανεξάρτητη αξιολόγηση της συνδρομής το 2005/2006. Οι δημοσιονομικοί πόροι για την αξιολόγηση αυτή θα διατεθούν από το κονδύλιο του προϋπολογισμού της σχετικής ΜΧΣ.

7. επίτευξη ικανοποιητικής σχέσης κοστους/αποτελεσματοσ

Η Επιτροπή προτείνει την τροποποίηση της ημερομηνίας λήψης της νομικής βάσης της ΜΧΣ (απόφαση 2002/882/ΕΚ του Συμβουλίου, όπως τροποποιήθηκε από την απόφαση 2003/825/ΕΚ του Συμβουλίου), προκειμένου να εξασφαλιστεί η πλήρης υλοποίηση της συνδρομής, με την επιφύλαξη της εκπλήρωσης κατάλληλων όρων οικονομικής πολιτικής. Δεν είναι πιθανό ότι θα υπάρξει δυνατότητα εκταμιεύσεων στο πλαίσιο της συνδρομής αυτής χωρίς τροποποίηση της ημερομηνίας λήξης της.

Λαμβανομένων υπόψη των εξωτερικών περιορισμών της Σερβίας-Μαυροβουνίου, το δάνειο θα έχει διάρκεια 15 ετών με δεκαετή περίοδο χάριτος, όροι συγκρίσιμοι με εκείνους των δανείων μακροοικονομικής χρηματοδοτικής συνδρομής που χορηγούνται στις άλλες χώρες των Δυτικών Βαλκανίων. Η έγκριση της συνδρομής δεν απαιτεί την έγγραφή πρόσθετων πόρων στο Ταμείο Εγγύησης, λαμβανομένων υπόψη των ισχυόντων κανόνων τροφοδότησης του ταμείου, οι οποίοι απαιτούν την εγγραφή των ποσών εκ των προτέρων, αμέσως μετά τη έκδοση της απόφασης του Συμβουλίου για τη χορήγηση της συνδρομής. Όπως αναφέρεται στο δημοσιονομικό δελτίο, στο ταμείο εγγύησης για τις εξωτερικές δράσεις έχουν ήδη εγγραφεί το 2002 και το 2003 πιστώσεις που αντιστοιχούν στο 9% του ποσού του εγγυημένου δανείου (80 εκατ. ευρώ). Κατά συνέπεια, δύο μεταφορές πιστώσεων συνολικού ποσού 7,2 εκατ. ευρώ από το αποθεματικό (κονδύλιο του προϋπολογισμού 01 04 01 13) στο ταμείο εγγύησης (κονδύλιο του προϋπολογισμού 01 04 01 14) εγκρίθηκαν από την αρμόδια δημοσιονομική αρχή το 2002 και το 2003, μετά την έκδοση των αποφάσεων 2002/882/ΕΚ και 2003/825/ΕΚ του Συμβουλίου.

Η παρούσα δράση έχει έκτακτο χαρακτήρα και δεν συνεπάγεται καμία αύξηση του προσωπικού της Επιτροπής.